"Min se jisma' l-kanzunetta II jista' jabbinaha mal-ħajja tagħna," hekk qal il-kantant Derrick Schembri li huwa fost it-22 semi finalist ta' The Malta Eurovision Song Contest li se jsir fl-MFCC f'Ta' Qali bejn is-17 u d-19 ta' Frar b'xandira diretta fuq TVM. Derrick spjega li din il-kanzunetta hi waħda ta' mħabba u titratta l-ħajja tiegħu u ta' martu Yanika. II hi kanzunetta bil-Malti u Derrick jgħid li t-titlu bin-numri Rumani sar biex titqanqal kurżità. Madanakollu l-kantant jgħid li jekk din il-kanzunetta tirbaħ huma jiddiskutu x'inhu l-aħjar li jsir b'din il-kanzunetta. Aqra wkoll: "Ninsab kuntent li kkwalifikajt għall-Malta Eurovision" – Derrick Derrick kien ilu wieqaf mix-xena mużikali għal 13-il sena sakemm imbagħad wara li ħeġġewh bosta nies irritorna permezz ta' X Factor Malta fejn wasal sal-fażi taċ-Chair Challenge. Segwi l-intervista sħiħa ma' Derrick Schembri : Derrick iżid jgħid li huwa persuna li ma tantx jemmen fih innifsu u mindu rritorna fix-xena mużikali għadu ma waqafx. "Illum tgħallimt nemmen ħafna fija nnifsi," jgħid Derrick. Ara l-vidjow bil-lirika tal-kanzunetta II Filmati: TVM, X Factor Malta, eurovision.tv u YouTube Ritratti uffiċjali tal-kantanti: Public Broadcasting Services (PBS) Muntaġġ: Viktoria Nikolla Intervista: Frederick Zammit The Malta Eurovision Song Contest se jsir bejn is-17 u d-19 ta' Frar fl-MFCC f'Ta' Qali f'xandira diretta fuq TVM.